Ballochmylen maat (1916)
Käy Catrine-metsä kellervään,
 syys-hohdon nurmet, kentät saa;
 ei laula leivo niityillään,
 jo luonto hiljaa uinahtaa.
 Syys-teiltä Meerin laulu raikas
 se helkkyi, täyttäin lehdot, haat,
 ja kaukometsä vastaan kaikas:
 »Hyvästi, Ballochmylen maat!»

 Taas kukat takaa talven jään
 ne kentät, laaksot kirjavoi;
 käy linnut esiin kätköistään,
 ja ilmaan riemulaulut soi.
 Mut pois jää multa laulupuistot
 ja sulo siimeet kukikkaat;
 hyvästi, Ayr, ja armaat muistot,
 hyvästi, Ballochmylen maat!

Robert Burns
Runot
Valter Juva

cs:Údolí Ballochmyle
de:Die Höhen von Ballochmyle
en:Farewell to Ballochmyle